Juha Mieto mättää jouluna napaansa vähintään 100 torttua. - Ei tarvita edes hilloa, pääasia että on makiaa, hiihtolegenda sanoo.

Juha Mieto mässäilee jouluna.

Hän syö vähintään 100 torttua.

Sauli Niinistö antoi Miedolle Suomen Leijonan I luokan ritarimerkin.

Juha Mieto leikkaa kämmenensä kokoisen palan täytekakusta Peltosen suksitehtaan juhlatilaisuudessa Heinolassa. Hän mättää suuhunsa kerralla valtavan palaan ja virnistää päälle.

- Perhana, notta on hyvää kaakkua. Sopivan makiaa, Mieto sanoo.

Pöydällä on kulhollinen Fazerin joulukonvehteja. Kahvitilaisuuden jälkeen Mieto nappaa kourallisen konvehteja taskuun. Edessä on noin 350 kilometrin ajomatka kotiin.

- Nää on matkaeväät. Jaksaa sitten ajaa Kurikkaan, kun on sokeria veressä.

Hiihtolegenda verensokeri on ainakin jouluna korkealla, sillä mies on herkkusuu. Hän syö pyhien aikaan vähintään 100 joulutorttua. Suosikkimakuna on perinteinen luumuhillolla täytetty leivonnainen

- Ei torttuun tarvita edes hilloa, pääasia että on makiaa.

Poika leipoo

Juha Mieto mässäilee jouluna niin, että napa narisee. Mää oon aina ollu kova poika syämään. Ja elämäsää pitää osata naattia. Jouluna saa naattia syämisestä, Mieto sanoo. JUHA VELI JOKINEN

Tortut Miedon joulupöytään paistaa poika Petteri. Pitkä-Jussi kehaisee, että jälkikasvustaan on tullut etevä kokki, vaikka takavuosina juniori halveksi kyökissä viihtyviä miehiä.

- Sain kerran rantasalmelaiselta kaverilta niin perskeleen hyvää limppua joulupöytään. Ahmin sitä kaksin käsin ja kehotin poikaakin ottamaan. Poika kysyi, että kuka sen on tehnyt. Sanoin, että Rantasalmen vanha miesleipurimestari. Poika totesi, että hän ei miehen leipomaa limppua syö.

Torttujen, konvehtien ja limpun lisäksi Miedon himoherkkuihin jouluna kuuluvat kinkku ja maksalaatikko. Kinkun Mieto syö kuorineen.

- Jouluna kuuluu syärä ja naattia.

Maha kehrää

Mieto on parissa vuodessa pudottanut painoa 145-150 kilosta noin 128 kiloon. Hän ei pelkää, että kilot tulevat takaisin pyhien mässäilyn myötä.

- Jätän pääsiäisen tapaan kaurapuuron pois.

Pääsiäisen tienoilla pohjalainen söi 57 rasiaa mämmiä. Kyytipoikana olivat " sininen maito " ja sokeri.

- Vatsalaukku kehräsi kuin kissa lämpimällä uuninpankkolla. Samalla lailla se kehrää jouluna, kun tulee torttua sisään. Mun maha kestää, vaikka söisin rautanauloja.

Hän sanoo, ettei herkuttelu vaikuta kielteisellä tavalla terveyteen.

- Mää oon aina ollu terve kuin pukki. Mulla on muuten harvinaisen matala leposyke. Se oli kilpavuosina noin 27 ja nyt se on 40. Maksimisyke on 170 tuntumassa. Ja jouluna pumppu rauhottuu muun ropan tapaan.

Rauhaa " Mietaa " saa ruokapöydässä ja saunassa.

- Saunon joka päivä ja etenkin aattona tuntitolkulla.

Posti on kantanut tänäkin vuonna Kurkikkaan säkillisen joulukortteja ympäri maailmaa. Mieto on monen hiihtoihmisen idoli. Muun muassa Italian takavuosien mestarihiihtäjät Marco Albarello ja Maurilio De Zolt ovat kertoneet pitävänsä suomalaista partasuuta kaikkien aikojen hiihtolegendana.

- Mää oon sellanen luonnonlapsi, joka tulee kaikkien kanssa toimeen.